Bloedige naweek op paaie | Maroela Media
Die botsing in Diepsloot het die lewens van drie mense geëis. Foto: ER24
In Limpopo is minstens nege mense dood in twee gru-botsings. In die een botsing is vyf mense dood nadat 'n rooi VW Polo Vivo onder 'n vragmotor beland het op die R573 tussen Marble Hall en Siyabuswa.
Vier mense, onder wie 'n polisiesersant, is Saterdagmiddag dood in 'n ongeluk buite Lephalale (Ellisras). Die ongeluk het op die Marken/R518-pad plaasgevind. Die bestuurder van 'n dubbelkajuitvoertuig het glo beheer verloor oor die motor en teen 'n aankomende motor gebots.
In Gauteng is drie mense, onder wie twee kinders, dood in 'n botsing op die R114 in Diepsloot nadat 'n bakkie en 'n motor reg van voor gebots het. 'n Vrou is dood en vier mense beseer in 'n botsing op die N1-suid naby die Lynnwoodweg-afrit in Pretoria.
In Vanderbijlpark is 'n man dood nadat hy vermoedelik beheer oor sy voertuig verloor en dit verskeie kere gerol het. Die man het uit die wrak gekruip, maar het naby die voertuig aan sy beserings beswyk.
Die ongeluk wat op die N1 naby die Lynnwoodweg-afrit plaasgevind het. Foto: Netcare 911
Een mens is dood en drie beseer in 'n trompop botsing op die R114 in Chartwell.
In die Noord-Kaap is twee mense dood en vyf beseer in 'n botsing op die N14 naby Olifantsfontein.
'n Vyfjarige seun is dood en vier mense beseer nadat 'n bakkie en 'n bus gebots het op die N12 sowat 20 km buite Hopetown. Die seun se ouers is kritiek beseer in die botsing.
In die Wes-Kaap is 'n man dood nadat hy beheer oor sy motor verloor en dit verskeie kere gerol het. Die voorval het op die N2 by die Garden Route Mall naby George gebeur.
In KwaZulu-Natal is 'n man en 'n vrou dood in 'n botsing op die N2 in Pietermaritzburg. Die 15-jarige seun wat saam met die oorledenes in 'n motor was, het ernstige beserings opgedoen.
Een mens is dood en agt beseer op die P154 naby Wartburg nadat die bestuurder van 'n voertuig beheer verloor en die voertuig omgeslaan het.
In die Vrystaat is 'n man dood nadat 'n vragmotor teen sy stilstaande motor langs die pad gebots het. Die botsing het op die N1 naby Kroonstad plaasgevind. Twee mense is beseer.
In nog 'n ongeluk naby Kroonstad is 'n vyf maande oue baba dood en nege mense beseer nadat 'n bakkie op die R76 omgeslaan en gerol het.
In Mpumalanga is 'n man en 'n vrou op die N4 in Alkmaar sowat 30 km buite Nelspruit deur motors doodgery. Die man is eerste getref waarna paramedici ontbied is en die man behandel het. Hy is egter op die toneel dood. Terwyl paramedici besig was met behandeling is 'n vrou deur 'n motor getref. Sy is ook op die toneel dood verklaar.
Ek wonder of dit nodig is om oor elke motorongeluk te berig – lyk my die dood is hoog op die lys van Maroela se prioriteite. Wat van meer internasionale nuus en sinvolle nuuskommentaar?
Ek dink dit is wel nodig om daaroor te berig ter bewusmaking van die sterkflikheid van die mens en jou laat dink dat die jy kon wees daar onder die blink kombersie langs die pad. Dit sorg hopelik dat mense versigtiger en bedagsamer bestuur?
Dit is noodsaaklik omdat daar mense is vir wie lewe kosbaar is en elke persoon wat sterf maak saak. Dankie Maroela dat julle omgee.
Daar was ook op N1 Noord tussen Mookgopong en Mokopane lelike ongeluk sondagmiddag so 14h00. Daar was reeds 4 liggame onder die silwer komberse langs pad.
Geen meer respek · 3 jare gelede
Dis omdat te veel mense geen meer respek het vir reels en wette nie. Menseregte waar die oortreders se regte beklemtoon word ten koste van die wat nie oortree nie, vryheid sonder verantwoordelikheid, en patetiese verkeerspolisiediens, maak ons dood. En die regerende party gee nie die minste om nie.
SPOED – DRANK en DAGGA!!!!
Onpadvaardige motors en bestuurders wonder lisensie.
Ongelukke gebeur wel onskuldige mense sterf.
Dit is harverskeurend!!!
Dit is die verdomde lamppale,bome,padreeligs ens wat maaneinde dronk raak en snags rondloop se skuld
Almal het mos deesdae n kode 10 lisensie. Weet nie hoe om te ry,parkeer ens. Kry eers kode 8 en probeer dan weer.
Dis ongelukkig waar !
Challa · 3 jare gelede
Die padmerke is so swak jy sien nie eers meer die lyne nie en die slaggate is baie erg. Ek sal se dit is ook n groot oorsaak
Dis eintlik min as jy in die aande sien hoe gery word.ek het gistraant 700 km gery vanaf pretoria en nie een verkeersbeamte gesien nie